นายสุนัย กล่าวว่า คดีอุ้มนักธุรกิจซาอุดิอาระเบียนั้นในแนวทางการสอบสวนระบุว่า มีตำรวจเข้าไปเกี่ยวข้อง ดังนั้นดีเอสไอจะส่ง พ.ต.อ.ทวี สอดส่อง รองอธิบดีกรมสอบสวนคดีพิเศษ และพ.ต.อ.ณรัชต์ เศวตนันทน์ ผู้บัญชาการสำนักคดีต่างประเทศ ไปร่วมประชุมกับเจ้าหน้าที่ของประเทศซาอุดีอาระเบีย เพื่อร่วมกันหาทางคลี่คลายคดีดังกล่าวให้แล้วเสร็จโดยเร็วนอกจากคดียิงอุปทูตและอุ้มนักธุรกิจซาอุดิอาระเบียแล้ว ที่ประชุมยังมีมติรับโอน 4 คดี เป็นคดีพิเศษ ได้แก่ คดีทุจริตหลีกเลี่ยงภาษีของชุมนุมสหกรณ์สวนยางแห่งประเทศไทย ความเสียหายประมาณ 295 ล้านบาท คดีโจรกรรมโดเมนเนม 3 บริษัท คดีสถานทูตเกาหลีใต้ ร้องขอให้ดำเนินการกับบริษัท 2 แห่งในประเทศไทยที่มีพฤติกรรมใช้บัตรเครดิตปลอม เข้าข่ายเป็นแก๊งอาชญากรรมข้ามชาติ วงเงินเสียหาย 30 ล้านบาท และคดีแก๊งมาเฟียแบนดีโดส ว่าจ้างบริษัทที่ปรึกษาในประเทศไทยถือหุ้นแทน ในลักษณะนอมินี เพื่อทำธุรกิจซื้อขายที่ดินบนเกาะสมุยคนต่างด้าวแหล่งข่าวระดับสูงในดีเอสไอ เปิดเผยว่า สำหรับคดียิงอุปทูตทางประเทศซาอุดีอาระเบีย ไม่ติดใจ เพราะก่อนหน้านี้ผู้ที่เกี่ยวข้องสามารถพิสูจน์ได้ว่าสาเหตุการสังหารเป็นเรื่องความขัดแย้งทางศาสนา แต่ซาอุดิอาระเบียไม่พอใจการสืบสวนสอบสวนคดีการหายตัวไปของนายมูฮัมมัด อัลลูไวรี นักธุรกิจชาวซาอุดิอาระเบีย โดยสงสัยว่าเหตุใดผู้ที่เกี่ยวข้องกับการหายตัวไปของนักธุรกิจรายดังกล่าวจึงไม่ถูกดำเนินคดีอาญา แต่กลับมีความก้าวหน้าในหน้าที่การงาน
คดียิงอุปทูตและอุ้มนักธุรกิจซาอุดิอาระเบียมีพฤติกรรมใช้บัตรปลอมเข้าข่ายเป็นแก๊งอาชญากรรมข้ามชาติ โดยมีการสงสัยว่ามีผู้ใดไม่ติดใจ 
มูฮัมมัด อัลลูไวรี